stanford-oval/wikipedia huggingface dataset:
Mindy Kaling
Aiheesta muualla

Kuvia tai muita tiedostoja aiheesta Mindy Kaling Wikimedia Commonsissa
Mindy Kaling vuonna 2008.
Mudit

Mudit voi tarkoittaa:
mudia, unkarilaista paimenkoirarotua
MUDeja, verkossa toimivia, yleensä tekstipohjaisia pelejä tai virtuaaliympäristöjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mudit”, voi hakea sivunnimihaulla, laajalla sivunnimihaulla tai tekstihaulla.
Natalja Bondartšuk

Bondartšuk vuonna 2012
Natalja Sergejevna Bondartšuk (ven. Наталья Сергеевна Бондарчук; s. 10. toukokuuta 1950) on venäläinen näyttelijä ja elokuvaohjaaja, joka muistetaan muun muassa Harin roolista Andrei Tarkovskin Solariksessa (1972).
Bondartšuk syntyi Moskovassa elokuvaohjaaja Sergei Bondartšukin ja näyttelijä Inna Makarovan tyttärenä. Hän opiskeli Gerasimovin elokuvainstituutissa ja teki elokuvadebyyttinsä vuonna 1969.
Bondartšukin ensimmäinen ohjaus on vuodelta 1982.
Aiheesta muualla

Natalja Bondartšuk Internet Movie Databasessa. (englanniksi)
NI (erikoisjoukko)

NI eli Nationella insatsstyrkan (suomeksi "Kansallinen iskujoukko") on Ruotsin poliisilaitoksen rikostentutkintaosaston Rikskriminalpolisenin alaisuudessa toimiva erikoisjoukko. NI:n tehtäviin kuuluvat kidnappausten selvittäminen, vaarallisten rikollisten pidättäminen, panttivankien pelastaminen ja terrorismin vastainen toiminta. Yksikön nykyinen johtaja on Bertil Olofsson.
Kyseinen yksikkö kuuluu poliisin erikoisjoukkojen eurooppalaiseen kattojärjestö Atlakseen (ATLAS: all together to protect you). Vuonna 2006 yksikön jäseniä komennettiin Libanoniin evakuoimaan Ruotsin kansalaisia sota-alueelta.
Järjestö

NI:n johtajan tehtävänä on antaa käskyjä koordinaattoreille ja joukkuejohtajille, jotka taasen komentavat NI:n poliisiyksiköitä. Erikoisjoukko on jaettu kahdeksaan erilliseen ryhmään:
Alpha
Bravo
Charlie
Delta
Echo
Fox (tarkka-ampujat)
Golf (tarkka-ampuja)
Hotel (laitesukeltajat)
Varustus

NI:n jäsenten aseistukseen kuuluu Sig Sauer P226 -pistooleja, Heckler & Koch MP5 -konepistooleja, Heckler & Koch G36 -rynnäkkökiväärejä, joita on korvattu vuodesta 2015 lähtien LWRC M6 -rynnäkkökivääreillä.  Tarkka-ampujat käyttävät L96A1 AW -tarkkuuskiväärejä sekä Heckler & Koch 417 puoliautomaattisia tarkkuuskiväärejä. Yhdysvaltain entisen presidentin Barack Obaman vierailun aikana vuonna 2017 NI:llä nähtiin käytössä myös Sako TRG M10 -tarkkuuskiväärejä. Yksikön jäsenet on varustettu myös amerikkalaisen Crye Precisionin Ranger Green-värisillä univormuilla ja JPC 2.0 -taktisilla liiveillä, Ops Coren High Cut -kypärillä, sekä AN/PVS 31 -valonvahvistimilla.
Musiikkivuosi 1970

Musiikkivuosi 1970 käsittelee vuoden 1970 tärkeitä musiikkitapahtumia, uutisia ja julkistuksia.
Julkaisuja

Black Sabbath -yhtyeen kaksi ensimmäistä albumia Black Sabbath ja Paranoid julkaistiin
Deep Purple -yhtyeen albumi Deep Purple in Rock julkaistiin
Derek and the Dominos -yhtyeen ainoa studioalbumi Layla and Other Assorted Love Songs julkaistiin
Antônio Carlos Jobimin viides studioalbumi Stone Flower julkaistiin
Uriah Heep -yhtyeen ensimmäinen albumi Very ’eavy... very ’umble julkaistiin
David Bowien kolmas albumi The Man Who Sold the World julkaistiin
Kilpailuja

Eurovision laulukilpailu 1970
Jean Sibelius -viulukilpailu
Kuolleita

Jimi Hendrix
Janis Joplin
Musiikkivuosi 1968

Musiikkivuosi 1968 käsittelee vuoden 1968 tärkeitä musiikkitapahtumia, uutisia ja julkistuksia.
Julkaisuja

The Beatlesin albumi The Beatles julkaistiin
Brigitte Bardot’n ja Serge Gainsbourgin albumi Bonnie and Clyde julkaistiin
Creedence Clearwater Revivalin ensimmäinen albumi Creedence Clearwater Revival julkaistiin
Jacques Dutroncin albumi Jacques Dutronc julkaistiin
Serge Gainsbourgin albumi Initials B.B. julkaistiin
Marvin Gayen ja Tammi Terrellin albumi You’re All I Need julkaistiin
Astrud Gilberton albumit Canta in Italiano ja Windy julkaistiin
Jimi Hendrixin albumi Electric Ladyland julkaistiin
The Supremesin albumit Love Child ja Reflections julkaistiin
The Zombiesin albumi Odessey and Oracle julkaistiin
Odessey and Oracle -albumilla esiintyvä single ”Time of the Season” julkaistiin
Kilpailuja

Eurovision laulukilpailu 1968
Michael Dobson

| Michael Dobson> Henkilötiedot |
| --- | --- |
Koko nimi:  Michael Richard Dobson
Syntynyt: 18. tammikuuta 1966 (ikä 58)  Steadfast
Näyttelijä
Taiteilijanimet:  Mike Dobson Michael R. Dobson
Aktiivisena:  1984–
Merkittävät roolit:  Blob (X-Men: Evolution) Starscream (Transformers: Armada)
Palkinnot
 ADR (2002) 
Aiheesta muualla
Viralliset kotisivut
IMDb 
Michael Richard Dobson (s. 18. tammikuuta 1966) on englantilais-kanadalainen näyttelijä, joka on tehnyt urallaan myös lukuisia äänirooleja.
Ura

Parhaiten äänirooleistaan tunnettu Michael Dobson syntyi Steadfastissa Englannissa ja asuu Vancouverissa, Kanadassa. Näyttelijänä hän on esiintynyt enimmäkseen televisiosarjoissa 1990-luvulta lähtien, kuten The Marshal, Highlander, Vartija, Tähtiportti ja Salaiset kansiot.
Ura > Ääninäyttelijänä

Dobson on pääosin tehnyt äänirooleja Ocean Group -nimiselle yhtiölle. Hänellä on tapana näytellä hahmoja, jotka ovat hyvin tunteellisia. Dobsonin tunnetuimpia äänirooleja ovat muun muassa Jinenji animesarjassa Inuyasha, Blob sarjassa X-Men: Evolution ja Starscream sarjoissa Transformers: Armada, Energon ja Cybertron. Hän oli myös televisiosarjassa Ninja Turtles: The Next Mutation Leonardon roolissa. Vuonna 2002 hänet palkittiin ADR-palkinnolla kuukauden ääninäyttelijänä sarjasta Jin-Roh: The Wolf Brigade.
Yksityiselämä

Dobsonilla on kaksi veljeä, Paul Dobson ja Brian Dobson, jotka ovat myös ääninäyttelijöitä. Michael on naimisissa Krista LeGresleyn kanssa, ja heillä on neljä lasta.
Aiheesta muualla

Dobsonin kotisivut
Michael Dobson Internet Movie Databasessa. (englanniksi)
Nicole Appleton

Nicole Appleton
Nicole Marie Appleton-Gallagher (s. 7. joulukuuta 1974) on kanadalainen poplaulaja.
Appleton pääsi vuonna 1983 Sylvia Young Theatre Schooliin, jossa hän tapasi tulevan yhtyetoverinsa Melanie Blattin. Vuonna 1995 Nicole perusti sisarensa Natalien sekä Blattin ja Shaznay Lewisin kanssa All Saintsin. Suuresta kansainvälisestä menestyksestään huolimatta yhtye hajosi vuonna 2001. Sen comebackista tiedotettiin 24. tammikuuta 2006.
Appletonilla oli rakkaussuhde Robbie Williamsin kanssa, jonka hän tapasi Top of the Pops -ohjelman kuvauksessa vuonna 1997. Appleton aloitti myöhemmin suhteen Liam Gallagherin kanssa; parin poika Gene Gallagher syntyi 3. heinäkuuta 2001. Gallagher ja Appleton vihittiin 14. helmikuuta 2008.
Nicole ja Natalie Appletonilla on myös oma Appleton-duonsa. Sisarukset ovat esiintyneet elokuvassa Honest (2000).
Nahkurien ammattikunnan muistomerkki

Nahkurien ammattikunnan muistomerkki on Oskari Jauhiaisen veistämä muistomerkki vuodelta 1958 Hämeenlinnassa. Veistos on 2,5 metriä korkea, jalustoineen yli kolme metriä. Veistoksen sijaintipaikka on Palokunnankadulla pääpostin edessä.
Aiheesta muualla

Nahkurien ammattikunnan muistomerkki; Hameenlinnantaidemuseo.fi
Nicole Fawcett

| Mitalit | Mitalit | Mitalit |  |
| --- | --- | --- | --- |
|  Nicole Fawcett |  Nicole Fawcett |  Nicole Fawcett |  |
Maa:  Yhdysvallat
naisten lentopallo
| MM-kilpailut  | MM-kilpailut  | MM-kilpailut  |  |
|  Kultaa | Italia 2014 | lentopallo |  |
Nicole Fawcett (s. 16. joulukuuta 1986) on yhdysvaltalainen lentopalloilija, pelipaikaltaan yleispelaaja. Hän voitti maailmanmestaruuden vuonna 2014.
Dave Navarro

| Dave Navarro |
| --- | --- |
 Dave Navarro vuonna 2007.
Henkilötiedot
Koko nimi:  David Michael Navarro
Syntynyt: 7. kesäkuuta 1967 (ikä 57) Santa Monica, Kalifornia, Yhdysvallat
Muusikko
Tyylilajit:  vaihtoehtorock 
Soittimet:  kitara 
Levy-yhtiöt:  Capitol Records ja Warner Records 
Aiheesta muualla
www.6767.com
  [ Muokkaa Wikidatassa ] [ ohje ]  
David Michael Navarro (s. 7. kesäkuuta 1967 Santa Monica, Kalifornia, Yhdysvallat) on yhdysvaltalainen kitaristi, joka on soittanut muun muassa yhtyeissä Jane's Addiction ja Red Hot Chili Peppers. Hän on julkaissut myös yhden sooloalbumin.
Elämäkerta

Navarron vanhemmat Constance (o.s. Hopkins) ja James Raul "Mike" Navarro erosivat hänen ollessaan seitsemänvuotias. Eron jälkeen Dave muutti äitinsä kanssa Bel-Airiin. Maaliskuun 3. päivänä 1983 Daven ollessa isänsä luona äidin ex-poikaystävä John Riccardi ampui Constancen ja tämän seurassa olleen toisen henkilön Constancen asunnossa Los Angelesissa. Navarro kertoi vuonna 2004, että "jonkin selittämättömän jumalallisen väliintulon" takia hän oli perunut äitinsä luona vierailun aiemmin samana päivänä, eikä hänestä tullut kolmatta uhria. Navarro on tatuoinut äitinsä kuvan vasempaan kylkeensä.
Navarro on ollut naimisissa kolme kertaa. Ensimmäisen vaimonsa Tanjan hän nai pakanaseremoniassa vuonna 1990, ja toisen vaimonsa Rhianin kanssa hän solmi avioliiton vuonna 1994. Kolmannen vaimonsa Carmen Electran kanssa hän meni naimisiin 22. marraskuuta 2003. Parin häävalmisteluista kertovaa televisiosarjaa Carmen + Dave = Kohti alttaria esitettiin Suomessa Nelosella. Kesäkuussa 2006 Navarro ja Electra ilmoittivat eroavansa. Electra haki virallisesti eroa 8. elokuuta 2006.
Navarro alkoi soittaa kitaraa 12-vuotiaana ja perusti pian ensimmäisen yhtyeensä South Dakota Railroadin. Vuonna 1986 hän liittyi Jane's Addiction -yhtyeeseen, jonka muut jäsenet olivat Perry Farrell (laulu), Eric Avery (basso) ja Stephen Perkins (rummut). Yhtye oli hyvin suosittu, mutta jäsenten kireät välit johtivat sen hajoamiseen vuonna 1991.
Jane's Addictionin hajoamisen jälkeen Navarro muodosti Eric Averyn ja Michael Murphyn kanssa Deconstructionin, joka julkaisi yhden albumin ennen hajoamistaan. Vuonna 1993 Navarro liittyi Red Hot Chili Peppersiin ja teki heidän kanssaan One Hot Minute -nimisen albumin. Vuonna 1998 hänet erotettiin yhtyeestä ja hän alkoi tehdä musiikkia nimellä Spread yhdessä Red Hot Chili Peppers -rumpalin Chad Smithin kanssa. Vuonna 2001 Navarro julkaisi ensimmäisen sooloalbuminsa Trust No One.
Jane's Addiction palasi hetkeksi yhteen vuosina 1997, 1999 ja 2001. Vuonna 2002 se julkaisi viimeisen albuminsa Strays ennen kuin hajosi jälleen kesällä 2004. Pian tämän jälkeen Navarro muodosti uuden yhtyeen nimeltä The Panic Channel yhdessä Stephen Perkinsin, Chris Chaneyn ja Steve Isaacsin kanssa. Yhtye julkaisi esikoisalbuminsa ONe syyskuussa 2006.
Navarro on myös esiintynyt parissa elokuvassa ja kirjoittanut kolumnia nimeltä ”Movies & Crap” Bikini-nimiseen aikakauslehteen yhdessä Johnny-serkkunsa kanssa. Hän on myös kirjoittanut Neil Straussin kanssa kirjan Don't Try This at Home, joka kuvaa hänen elämäänsä yhden vuoden ajalta. Navarro on myös työskennellyt Axl Rosen kanssa Guns N' Roses -albumi Chinese Democracyn parissa.
Navarro on tukenut PETA-järjestöä poseeraamalla alasti tämän Ink, Not Mink -kampanjamainoksessa.
Julkaisut > Jane's Addiction

Jane's Addiction (1987)
Nothing's Shocking (1988)
Ritual de lo Habitual (1990)
Kettle Whistle (1997)
Strays (2003)
Julkaisut > Deconstruction

Deconstruction (1994)
Julkaisut > Guns N' Roses

Oh My God (kappale) (1999)
Julkaisut > Red Hot Chili Peppers

One Hot Minute (1995)
Julkaisut > The Panic Channel

ONe (2006)
Julkaisut > Soolotuotanto

Trust No One (2001)
Aiheesta muualla

Viralliset sivut
Jane’s Addiction
| --- | --- |
Studioalbumit:   Nothing’s Shocking (1988)  Ritual de lo Habitual (1990)  Strays (2003)  The Great Escape Artist (2011) 
Livealbumit ja kokoelmat:   Jane’s Addiction (1987)  Live and Rare (1991)  Kettle Whistle (1997)  Up from the Catacombs – The Best of Jane’s Addiction (2006)  A Cabinet of Curiosities (2009) 
Singlet:   Mountain Song (1988)  Had a Dad (1988)  Jane Says (1988)  Standing in the Shower... Thinking (1988)  Three Days (1990)  Stop! (1990)  Been Caught Stealing (1990)  Classic Girl (1991)  Ripple (1991)  So What (1997)  Just Because (2003)  True Nature(2003)  End to the Lies (2011)  Irresistible Force (Met the Immovable Object (2011)  Underground (2011) 
Muuta:  Diskografia • Lollapalooza
Red Hot Chili Peppers
| --- | --- |
Albumit:  The Red Hot Chili Peppers (1984) • Freaky Styley (1985) • The Uplift Mofo Party Plan (1987) • Mother’s Milk (1989) • Blood Sugar Sex Magik (1991) • One Hot Minute (1995) • Californication (1999) • By the Way (2002) • Stadium Arcadium  (2006) • I’m with You (2011) • The Getaway (2016) • Unlimited Love (2022) • Return of the Dream Canteen (2022)
EP:t, livealbumit ja kokoelmat:  The Abbey Road E.P. (1988) • What Hits!? (1992) • Live Rare Remix Box (1994) • The Plasma Shaft (1994) • Out in L.A. (1994) • Under the Covers: Essential Red Hot Chili Peppers (1998) • The Best of the Red Hot Chili Peppers (1998) • Greatest Hits (2003) • Live in Hyde Park (2004)
Muut artikkelit:  Arpikudos • George Clinton • Jane’s Addiction • Lollapalooza • Red Hot Chili Peppersin diskografia • Rick Rubin
Natan Brand

Natan Brand (hepr. ‏נתן ברנד‎; 1944 Jerusalem – 10. joulukuuta 1990 New York) oli israelilainen pianisti.
Brand teki debyyttinsä solistina 11-vuotiaana israelilaisen orkesterin kanssa. 1960-luvulla hän lähti Yhdysvaltoihin Mannes College of Musicissa suoritettavia jatko-opintoja varten. Vuonna 1969 hän voitti Concert Artists Guild -kilpailun, ja samana vuonna hän piti ensimmäisen resitaalinsa New Yorkissa. Brand erikoistui Robert Schumannin ja Frédéric Chopinin tuotantoihin. Carnegie Hallissa hän teki ensimmäisen esiintymisensä vuonna 1984; tuolloin hän esitti Schumannin ja Chopinin konsertoista koostuneen ohjelmiston. Esiintymisen ohella Brand opetti muun muassa Hebrew Arts Schoolissa ja Tulsan yliopistossa.
Brand asui Manhattanilla, kunnes kuoli 46-vuotiaana sairaalassa imusolmukesyöpään. Hänellä oli vaimo ja kaksi poikaa.
Musiikkivuosi 1971

Musiikkivuosi 1971 käsittelee vuoden 1971 tärkeitä musiikkitapahtumia, uutisia ja julkistuksia.
Julkaisuja

Alice Cooperin läpimurtoalbumi Love It to Death julkaistiin
Astrud Gilberton ja Stanley Turrentinen albumi Gilberto with Turrentine julkaistiin
Led Zeppelin -yhtyeen neljäs albumi Led Zeppelin IV julkaistiin
The Undisputed Truth -yhtyeen esikoisalbumi The Undisputed Truth julkaistiin
Uriah Heep -yhtyeen toinen albumi Salisbury julkaistiin
ZZ Top -yhtyeen esikoisalbumi ZZ Top’s First Album julkaistiin
David Bowien neljäs albumi Hunky Dory julkaistiin
Kilpailuja

Eurovision laulukilpailu 1971
Kuolleita

Jim Morrison
Nicole Fontaine

| Nicole Fontaine |
| --- | --- |

Euroopan parlamentin puhemies
 1999–2002  
Edeltäjä:  José María Gil-Robles y Gil-Delgado
Seuraaja:  Pat Cox
Ranskan teollisuusministeri
 2002–2004  
Henkilötiedot
Syntynyt: 16. tammikuuta 1942
Kuollut: 17. toukokuuta 2018 (ikä 76)
Ammatti:  juristi
Tiedot
Puolue:  Union pour un Mouvement Populaire Euroopan kansanpuolue (MEP)
Nicole Fontaine (16. tammikuuta 1942 – 17. toukokuuta 2018) oli ranskalainen poliitikko. Fontaine toimi  Euroopan parlamentin puheenjohtajana vuosina 1999–2002. Pat Cox valittiin hänen seuraajakseen. Fontaine oli Euroopan parlamentin jäsen kahteen kertaan, 1984–2002 ja 2004–2009. Ranskan teollisuusministerinä hän toimi 2002–2004.
Musiikkivuosi 1969

Musiikkivuosi 1969 käsittelee vuoden 1969 tärkeitä musiikkitapahtumia, uutisia ja julkistuksia.
Tapahtumia

Woodstock
Beatles-albumi Abbey Road ilmestyi. Sen nimen ja kansikuvaidean keksi Ringo Starr. Kansikuvan otti 8. elokuuta 1969 skotlantilainen valokuvaaja Iain MacMillan.
Julkaisuja

The Beatlesin albumi Abbey Road julkaistiin
Jane Birkinin ja Serge Gainsbourgin albumi Jane Birkin/Serge Gainsbourg julkaistiin
Creedence Clearwater Revivalin albumi Bayou Country julkaistiin
Jacques Dutroncin albumi Jacques Dutronc julkaistiin
Marvin Gayen ja Tammi Terrellin albumi Easy julkaistiin
Astrud Gilberton albumit I Haven’t Got Anything Better to Do ja September 17, 1969 julkaistiin
Led Zeppelin -yhtyeen esikoisalbumi  Led Zeppelin julkaistiin
Marlena Shaw’n albumi The Spice of Life julkaistiin
Tammi Terrellin esikoissooloalbumi Irresistible julkaistiin
David Bowien toinen albumi David Bowie julkaistiin
Kilpailuja

Eurovision laulukilpailu 1969
↑  Revisiting Abbey Road 40 years on. BBC News (Web Archive 2021).
Neorealismi (kirjallisuus)

Neorealismi on noin 1945–1955 vallalla ollut italialainen autenttisuuteen pyrkinyt elokuvataiteen ja kirjallisuuden antifasistis-vasemmistolainen suuntaus, joka sai vaikutteita modernista angloamerikkalaisesta kirjallisuudesta.
Kirjallisen neorealismin kärkeä edustavat Carlo Levi romaaneillaan Cristo si éfermata a Eboli (1945), Primo Levi romaanillaan Se questo e un uomo (1947, suom. Tällainenko on ihminen) sekä Elio Vittorini romaanillaan Conversazione in Sicilia (1944, suom. Vierailu). Neorealismia ennakoi jo Alberto Moravian romaani Gli indiferenti (1929, suom. Välinpitämättömät).
Nahkialanjärvi

| Nahkialanjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Akaa (Toijala)
Koordinaatit:  61°10′13″N, 23°52′43″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Lontilanjoen valuma-alue (35.27)
Laskujoki:  Nahkialanjoki 
Järvinumero:  35.272.1.001
Mittaustietoja
Pinnankorkeus:  79,5  m tai 80  m 
Rantaviiva:  1,227 km 
Pinta-ala:  9,756  ha 
 fiNahkialanjärvi 
Nahkialanjärvi tai Nahkialanlampi on Pirkanmaalla Akaan Toijalassa sijaitseva läpivirtausjärvi.
Maantietoa

Järvi sijaitsee Kokemäenjoen vesistössä Vanajaveden–Pyhäjärven alueen Lontilanjoen valuma-alueella. Siinä se kuuluu Nahkialanjärven neljännen jakovaiheen alueeseen. Järvi on nykyään taajaman keskellä ja sen lähiympäristö on asuinaluetta. Järven vedenpinnan korkeus on 79,5 metriä meren pinnan yläpuolella, mikä on vain 10 senttimetriä ylempänä kuin Vanajavesi, mihin järven läpi virtaava Nahkialanjoki laskee. Järveen laskee lyhyt pelto-oja idästä. Järvi on 450 metriä pitkä, 350 metriä leveä ja sen pinta-ala on 9,8 hehtaaria. Sen rantaviivan pituus on 1,2 kilometriä ja rantoja kiertävät puistoon rakennetut kävelyreitit.
Muurikaisjärvi

| Muurikaisjärvi |
| --- | --- |
 Leppälahdella sijaitseva Muurikaisjärvi.
Valtiot:  Suomi
Maakunnat:  Keski-Suomi
Kunnat:  Jyväskylä
Koordinaatit:  62°13′58″N, 25°58′50″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Leppäveden alue (14.31)
Laskuoja:  oja Orajärveen 
Järvinumero:  14.317.1.011
Mittaustietoja
Pinnankorkeus:  88,3 m  
Pituus:  2,4 km  
Leveys:  550 m  
Rantaviiva:  5,601 km  
Pinta-ala:  65,03 ha  
Tilavuus:  0,00321777 km³  
Keskisyvyys:  4,95 m  
Suurin syvyys:  14 m  
 fiMuurikaisjärvi 
Muurikaisjärvi  on Keski-Suomessa Jyväskylässä Leppälahdella sijaitseva järvi.
Maantietoa

Järven pinta-ala on 65 hehtaaria, se on 2,4 kilometriä pitkä ja 550 metriä leveä. Se sijaitsee Leppälahdella yli puolen kilometrin päässä Leppäveden itärannasta, missä järvi on Lehmämäen, Härkövuoren, Sulunvuoren ja Ukonvuoren välisessä painaumassa. Järvi on luodattu. Järven tilavuus on 3,22 miljoonaa kuutiometriä eli 0,00322 kuutiokilometriä. Sen keskisyvyys on 5,0 metriä ja suurin syvyys on 14 metriä. Sen syvänne sijaitsee järven pohjoispäässä. Järvellä on kartan mukaan yksi pieni luotomainen saari, joka sijaitsee sen matalammassa keskikohdassa. Järven rantaviivan pituus on 5,6 kilometriä ja sen rannat ovat metsämaata. Sen pohjoispäässä ylettyy peltomaata rantaan asti. Järven asutus on haja-asutusta, joka on levinnyt Leppälahdelta järven pohjois- ja länsirannoille. Itärannoilla sijaitsee pääosa järven vapaa-ajan asunnoista, joita on alle 20. Niille pääsee teiltä, jotka alkavat länsipuolella yhdystiestä 6181 ja pohjoispuolella valtatieltä 9.
Vesistösuhteet

Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Leppäveden alueella (14.31), jonka Orajoen valuma-alueeseen (14.317) järvi kuuluu. Järven vedenpinnan korkeus on 88,3 metriä mpy. Siihen ei ole johdettu mainittavasti ojia ja sen laskupuro lähtee sen eteläpäästä. Laskupuro laskee puolen kilometrin päässä Orajärveen, joka vuorostaan laskee yli 500 metriä pitkää Orajokea myöten Leppäveden Kaivoveteen. Laskupuro virtaa lehdossa, joka on pieni luonnonsuojelualue . Purolle kertyy pudotusta 7,4 metriä.
Historiaa

Vuoden 1963 peruskartassa on kolme maatilaa, jotka sijaitsevat järven lähiympäristössä. Vain pohjoispään pellot kuuluvat laajempaan peltoaukeaan, joka jatkuu rautatien pohjoispuolelle. Järven lansirantaan on rakennettu joitakin omakotitaloja, mutta sen itäranta on vielä autio. Valtatie 9 ei kulje vielä järven pohjoispuolella, mutta se näkyy jo seuraavassa vuoden 1983 kartassa. Myös järven itäpuolella on teitä, jotka ovat houkutelleet mökkirakentamiseen.
Aiheesta muualla

Leppälahden kalamiehet
(14.3)
Nicole Fessel

| Nicole Fessel |
| --- | --- |
 Nicole Fessel, 2018
Henkilötiedot
Syntynyt: 19. toukokuuta 1983 (ikä 41) Annweiler am Trifels, Saksa
Kansalaisuus:   Saksa
Uran tiedot
Lempinimi:  Nicci
Seura:  SC Oberstdorf
Laji:  maastohiihto 
Maailmancup
Paras sijoitus:  2. (Davos 2014 10 km (v))
Voitot:  0
Palkintokorokkeella:  2
 Tietolaatikko päivitetty 9.3.2018 
Aiheesta muualla
Kotisivu
| Mitalit> Maa:   Saksa.Naisten hiihto. Olympialaiset  | Mitalit> Maa:   Saksa.Naisten hiihto. Olympialaiset  | Mitalit> Maa:   Saksa.Naisten hiihto. Olympialaiset  | Maa:   Saksa> Naisten hiihto. |
| --- | --- | --- | --- |
|  Pronssia | Sotši 2014 | 4x5 km viesti |  |
Nicole Fessel (s. 19. toukokuuta 1983 Annweiler am Trifels) on uransa vuonna 2019 lopettanut saksalainen maastohiihtäjä.
Nuorten MM-kilpailuissa Fessel voitti sprintissä kultaa Sollefteåssa 2003 ja hopeaa Schonachissa 2002. Ensimmäisissä aikuisten arvokisoissaan, Oberstdorfin MM-kilpailuissa 2005 ja Torinon olympialaisissa 2006, hän ei yltänyt 30 parhaan joukkoon. Sprintissä hän oli MM-kilpailuissa viidestoista niin Sapporossa 2007, Liberecissä 2009 kuin myös Oslossa 2011. Vancouverin olympialaisissa 2010 Fessel sijoittui 17:nneksi sprintissä ja 22:nneksi 15 kilometrin yhdistelmäkilpailussa. Oslon MM-kilpailuissa 2011 hän ylsi jo kymmenen parhaan joukkoon sijoittumalla yhdistelmäkilpailussa, perinteisen hiihtotavan 30 kilometrillä ja perinteisen hiihtotavan parisprintissä seitsemänneksi sekä 4 × 5 kilometrin viestissä viidenneksi. Val di Fiemmen MM-kilpailuissa 2013 hän oli perinteisellä hiihtotavalla 30 kilometrin yhteislähtökilpailussa viides ja sprintissä kahdestoista sekä viestissä seitsemäs, 15 kilometrin yhdistelmäkilpailussa 22:s ja 10 kilometrin vapaan hiihtotavan kilpailussa 25:s. Sotšin olympialaisissa 2014 Fessel hiihti avausosuuden Saksan olympiapronssia saavuttaneessa viestijoukkueessa, oli neljästoista yhdistelmäkilpailussa ja 21:s 10 kilometrin perinteisen hiihtotavan kilpailussa.
Falunin MM-kilpailuissa 2015 Fessel sijoittui vapaan hiihtotavan parisprintissä Denise Herrmannin kanssa neljänneksi sekä viestissä kuudenneksi mutta jäi vapaan hiihtotavan 10 kilometrillä 46:nneksi. Lahden MM-kilpailuissa 2017 hän oli perinteisen hiihtotavan parisprintissä ja viestissä kuudes, perinteisen hiihtotavan 10 kilometrillä kuudestoista sekä vapaan hiihtotavan 30 kilometrin yhteislähtökilpailussa 21:s. Pyeongchangin olympialaisissa 2018 hän sijoittui vapaan hiihtotavan parisprintissä kymmenenneksi.
Maailmancupissa Fessel sijoittui kolmen parhaan joukkoon ensimmäisen kerran Sotšin yhdistelmäkilpailussa kaudella 2012–2013. Joulukuussa 2014 hän sijoittui toiseksi Davosin 10 kilometrin vapaan hiihtotavan kilpailussa. Lisäksi hän on sijoittunut kerran toiseksi Saksan viestijoukkueessa ja kerran toiseksi joukkuesprintissä. Maailmancupin kokonaiskilpailussa hän oli kahdeksas kaudella 2014–2015.
Fessel on siviiliammatiltaan tullivirkailija.
Fessel odottaa lasta kumppaninsa Florian Eberspacherin kanssa. Lapsen on määrä syntyä joulukuussa 2019.